Koordinatoj: 50° 05′ 00″ N 12° 50′ 18″ O﻿ / ﻿50.08333 °N, 12.83833 °O﻿ / 50.08333; 12.83833 (mapo)

**Bečov nad Teplou** (germane *Petschau*) estas urbo de Ĉeĥio en distrikto Karlovy Vary en Regiono Karlovy Vary. En la loka kastelo troviĝas relikvujo de sankta Maŭro, kiu estas konsiderata post la kronadjuveloj kiel la dua plej valora movebla memorindaĵo en Ĉeĥio. Vivas ĉi tie 935 loĝantoj (2023).

Historio
--------

Bečov en la jaro 1899
La kastela parko post reguligoj el la 19-a jarcento
La estiĝo de Bečov estis kondiĉita de ekzistado de vojkruciĝo de de gravaj komunikiloj, unu kondukis el Plzeň ĝis Loket, la alia kunigis monaĥejon en Teplá kun foirejoj en Poohří. Falsaĵo el la 15-a jarcento mencias Bečov jam en la jaro 1214, sed la unua dokumentita mencio estas kunigita nur en konekso kun estiĝo de burgo komence de la 14-a jarcento dum senjoroj el Rýzmburk. Bečov estis tiam domaro, kie verŝajne troviĝis doganeja stacio. Sed la burgo kiel centro de la senjorujo kaj la minado de multekostaj metaloj kontribuis al kresko de ĝia signifo.

En la jaro 1387 Bečov estas menciata kiel urbeto, privilegio de senjoroj el Rýzmburk el la jaro 1399 dokumentas postenon de Bečov tiutempe. En la 15-a jarcento Bečov fariĝas posedaĵo de senjoroj el Plauen, sed kiuj donis la senjorujon kelkfoje en lombardon al diversaj familioj (Šternberkidoj, Šlikidoj). Henriko la 3-a el Plauen konfirmis en la jaro 1481 al Bečov malnovajn privilegiojn kaj je unu jaro pli poste ĝi postulis ĉe Vladislao la 2-a Jogajlido avancon al urbo kun rajto de fortikigo (1482).

### Evoluo dum la dua mondmilito kaj post la jaro 1945

Alligon de Bečov al Germana regno en la jaro 1938 bonvenigis la loka germana loĝantaro kun entuziasmo, posedanto de grandbieno Jindřich Beaufort–Spontin (1880–1966) estis aktiva membro de NSDAP kaj en la kastelo li donis azilon al vunditaj germanaj oficiroj, sed inter la lokaj loĝantoj li estis ŝatata. En vicoj de Wehrmacht falis 89 viroj el Bečov, inter ili krom aliaj Karel Beaufort-Spontin (1918–1942), la pli juna filo de Jindřich Beaufort-Spontin.

Senpere antaŭ fino de la milito trairis tra Bečov tri marŝoj de morto el koncentrejoj, mallongte post tio okazis ĝia liberigo. Tra Bečov kondukis demarkacia linio, do usonaj taĉmentoj haltis ĉe stacidomo, dum la urbo mem falis jam en la sovetan okupacian zonon. La usonaj soldatoj foriris en la jaro 1947 en Germanion, dume la soveta armeo restis en Bečov ĝis la jaro 1951, en la jaro 1947 vizitis la urbon marŝalo Konev.

Plejparte la germana loĝantaro estis post la jaro 1945 forŝovita, surbaze de dekretoj de Beneš estis konfiskita ankaŭ la grandbieno kun la kastelo kaj la burgo. El Bečov kaj la ĉirkaŭaĵo estis dum la jaro 1946 forŝovita pli ol 6 000 germanoj. La pruveblaj antifaŝistoj aŭ fakuloj en specialigitaj produktaj procesoj, kiuj povis resti, estis 171. Bečov kun malbona transporta kunigo kaj manko de labor-okazoj ne logis al la nova enloĝigo, do la urbo kaj la ĉirkaŭaj vilaĝoj restis longe post la dua mondmilito preskaŭ forlasitaj. La minado de urania erco en Horní Slavkov alportis dumtempe novajn loĝantojn, en la 1950-aj jaroj estis en la kastelo kaj en la eksa hotelo Central enloĝigitaj ministoj.

Kvankam estis en la jaroj 1948–1989 en Bečov detruitaj pli ol cent domoj, la historia aspekto de la urbo restis konservita kaj en la jaro 1992 lacentro estis proklamita kiel urba memoriga zono. La revivigon de turismo helpis alirebligo de la rara memorindaĵo, relikvujon de sankta Maŭro en la jaro 2002.

### Bečov kiel urbo de muziko

Proksimume en la tempon de la tridekjara milito enfalas la komencoj de muzikaj tradicioj en Bečov, kiam en la urbo kaj ĉirkaŭaj municipoj en kelke da generacioj elkreskis vico de talentemaj muzikistoj aŭtodidaktoj. En la jaro 1650 estas menciata muzika frataro *Collegium musicum*, kiu je jarcento pli poste havis jam pli ol 800 anojn. Kelkaj personecoj pli poste superis la signifon de regiono (muzika komponisto J. Labitzky, lia filo dirigento kaj violonisto A. Labitzky, ĥorestro A. Opl). En la jaro 1887 estis en Bečov fondita muzika lernejo. Ĝi edukis vicon de muzikistoj por banlokaj orkestroj en Karlovy Vary kaj Mariánské Lázně, agadis ĉi tie lernanta simfonia orkestro kaj la lernejon vizitis pli ol 200 infanoj. La muzika lernejo funkciis ankaŭ dum la dua mondmilito.

Loĝantaro
---------

Evoluo de nombro de loĝantojLa datoj devenas el datumbazo de Vikidatumoj  

| Jaro | Loĝantoj |
| --- | --- |
| 1869 | 2 905 |
| 1880 | 2 828 |
| 1890 | 2 729 |
| 1900 | 2 868 |
| 1910 | 2 809 |
| 1921 | 2 760 |

| Jaro | Loĝantoj |
| --- | --- |
| 1930 | 2 853 |
| 1950 | 1 238 |
| 1961 | 1 512 |
| 1970 | 1 250 |
| 1980 | 1 138 |
| 1991 | 1 086 |

| Jaro | Loĝantoj |
| --- | --- |
| 2001 | 1 002 |
| 2011 | 962 |
| 2014 | 955 |
| 2016 | 942 |
| 2017 | 950 |
| 2018 | 933 |

| Jaro | Loĝantoj |
| --- | --- |
| 2019 | 934 |
| 2020 | 942 |
| 2021 | 909 |
| 2022 | 918 |
| 2023 | 935 |

Naturrilatoj
------------

La ĉirkaŭaĵo de la urbo estas monteriĉa kaj abunde arbarigita. Ĝi troviĝas en PPR Slavkova arbaro. Proksime de rivero Teplá, surrande de Bečov, estis fare de nobela familio Beaufort-Spontini antaŭ la dua mondmilito konstruita unika botanika ĝardeno (Beauforta alpinio), nuntempe renovigata de ZO ĈAPN Berkut.

Netutaj tri kilometroj oriente de la urbo troviĝas eŭrope signifa loko Arbaraj fiŝlagoj Bečov.

Memorindaĵoj
------------

* Burgo Bečov nad Teplou
* Kastelo Bečov nad Teplou
* Preĝejo de sankta Georgo el la jaroj 1763–1767
* Malnova poŝto n-ro 112 – malfrue gotika konstruaĵo el fino de la 18-a jarcento, foje stacio de poŝtaj kaleŝoj kaj ekskursa gastejo
* Urbodomo
* Muzeo de historiaj motorcikloj kaj bicikloj, daŭra ekspozicio de ludiloj

Partoj de urbo
--------------

* **Bečov nad Teplou**
* Krásný Jez
* Vodná

Personecoj
----------

* August Labitzky (1832–1903), komponisto kaj kapelestro en Karlovy Vary
* Josef Rieber (1862–1934), katolika pastro, orientalisto, eklezia juristo kaj altlerneja pedagogo
* Alois Rieber (1876–1944), skulptisto kaj pedagogo

Pluaj fotoj
-----------

* Panoramo de la urbo el Šibeniční vrchPanoramo de la urbo el Šibeniční vrch
* Placo de 5. května kun urbodomo kaj preĝejo de sankta GeorgoPlaco de 5. května kun urbodomo kaj preĝejo de sankta Georgo
* Placo de 5. květnaPlaco de 5. května
* Strato Pod ZámkemStrato Pod Zámkem
* StacidomoStacidomo
* Strato NádražníStrato Nádražní
* Mallarĝa strato kuun la burgo kaj la kasteloMallarĝa strato kuun la burgo kaj la kastelo
* Vilao Wondraschek en strato Tovární el la jaro 1925Vilao Wondraschek en strato Tovární el la jaro 1925
* Kultura memorindaĵo - eksa hotelo Central el fino de la 19-a jarcento kontraŭe la stacidomoKultura memorindaĵo - eksa hotelo Central el fino de la 19-a jarcento kontraŭe la stacidomo
* Vido al burgo Bečov nad TeplouVido al burgo Bečov nad Teplou
* Vido al kastelo Bečov nad TeplouVido al kastelo Bečov nad Teplou
* Fasado de la urbodomo de BečovFasado de la urbodomo de Bečov

Referencoj
----------

1. ↑  Kastelo Bečov: Relikvujo de sankta Maŭro

|  |  |  |
| --- | --- | --- |
| 

| v • d • rPartoj de urbo Bečov nad Teplou (3) |
| --- |
| Bečov nad Teplou ~ Krásný Jez ~ Vodná |

 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| v • d • rMunicipoj de Regiono Karlovy Vary |
| --- |
| 

|  Distrikto Cheb |
| --- |
|  |
| 

|  |  |
| --- | --- |
| Urboj | **Aš** • **Františkovy Lázně** • **Hranice** • **Cheb** • **Lázně Kynžvart** • **Luby** • **Mariánské Lázně** • **Plesná** • **Skalná** • **Teplá** |
| Municipoj | Dolní Žandov • Drmoul • Hazlov • Krásná • Křižovatka • Libá • Lipová • Milhostov • Milíkov • Mnichov • Nebanice • Nový Kostel • Odrava • Okrouhlá • Ovesné Kladruby • Podhradí • Pomezí nad Ohří • Poustka • Prameny • Stará Voda • Trstěnice • Třebeň • Tři Sekery • Tuřany • Valy • Velká Hleďsebe • Velký Luh • Vlkovice • Vojtanov • Zádub-Závišín |

 |

 |
| 

|  Distrikto Karlovy Vary |
| --- |
|  |
| 

|  |  |
| --- | --- |
| Urboj | **Abertamy** • **Bečov nad Teplou** • **Bochov** • **Boží Dar** • **Horní Blatná** • **Hroznětín** • **Chyše** • **Jáchymov** • **Karlovy Vary** • **Krásné Údolí** • **Nejdek** • **Nová Role** • **Ostrov** • **Toužim** • **Žlutice** |
| Municipoj | Andělská Hora • Božičany • Bražec • Březová • Černava • Čichalov • Dalovice • Děpoltovice • Doupovské Hradiště • Hájek • Hory • Chodov • Jenišov • Kolová • Krásný Les • Kyselka • Merklín • Mírová • Nové Hamry • Otovice • Otročín • Pernink • Pila • Potůčky • Pšov • Sadov • Smolné Pece • Stanovice • Stráž nad Ohří • Stružná • Šemnice • Štědrá • Teplička • Útvina • Valeč • Velichov • Verušičky • Vojkovice • Vrbice • Vysoká Pec |
| Armea spaco | Armea spaco Hradiště |

 |

 |
| 

|  Distrikto Sokolov |
| --- |
|  |
| 

|  |  |
| --- | --- |
| Urboj | **Březová** • **Habartov** • **Horní Slavkov** • **Chodov** • **Kraslice** • **Krásno** • **Kynšperk nad Ohří** • **Loket** • **Nové Sedlo** • **Oloví** • **Přebuz** • **Rotava** • **Sokolov** |
| Municipoj | Bublava • Bukovany • Citice • Dasnice • Dolní Nivy • Dolní Rychnov • Chlum Svaté Maří • Jindřichovice • Josefov • Kaceřov • Krajková • Královské Poříčí • Libavské Údolí • Lomnice • Nová Ves • Rovná • Staré Sedlo • Stříbrná • Šabina • Šindelová • Tatrovice • Těšovice • Vintířov • Vřesová |
| Kampurbo | *Svatava* |

 |

 |

 |